钦定古今图书集成/理学汇编/经籍典/第196卷 > 日知录二 > 微子启
## 钦定古今图书集成/理学汇编/经籍典/第196卷 > 日知录二 > 微子启

蔡穆公将许僖公以见楚子于武城，许男面缚御璧，
大夫衰绖，士舆榇。楚子问诸逢伯，对曰：“昔武王克殷，
微子启如是。武王亲释其缚，受其璧而祓之，焚其榇，
礼而命之，使复其所。楚子从之，何？”孟春曰：“按《书》，殷纣
无道，微子去之，在武王克商之前，何应当日而有是
事？已去之后，无复还之理，而牧野之战，亦必不从人”
而伐其宗国也。意此殆非微子事，而逢伯之言特托
之古人以规楚子乎？

徐孚远曰：“《史记》言微子持祭器造于军门，武王乃释
微子，复其位如故。”夫武王既立武庚，而又复微子之
位，则是微子与武庚同在故都也。厥后武庚之叛微
子何以初无异同之迹？然则武王克商，微子未尝来
归也。